**Artikel til CMS #3:**

**Fra børn til børn: 3 gode råd om læsemotivation**

**[Manchet]**

**Som en del af den aktuelle kampagne ”BREAKING: Adrian løser læsekrisen” kommer tre gode råd til, hvordan man kan gøre læsning sjovere, nemmere og mere tilgængeligt i et travlt børneliv. Rådene kommer fra børnenes egen mund – tag godt imod dem!**

**[Billede: Webbillede ala SoMe-opslagene**]

**[Brødtekst]**

Har du brug for hjælp til at skabe positive læsestunder derhjemme? Så kommer her tre børnecitater og konkrete bud på, hvordan vi voksne kan komme børnene i møde og gøre læsestunden til en god oplevelse for både børn og voksne.

**”Man skal have go’ tid til at læse. Man skal ikke læse på tid. Det er det vildeste pres.”**

**Råd 1: Lad være med at presse børnene til at læse**

Børnene siger, at man skal have god tid til at læse. Men hvad gør man som forælder, når læsning skal passes ind i et travlt børneliv? Det er svært for de fleste, men prøv at bruge nogle sjove tidsoptimerende tricks – man kan fx læse, mens eller mens man sidder på toilettet.

”**Det er fedt nok at få anbefaling fra sine venner, når man er på biblioteket. Men altså, kun på biblioteket: Vi snakker ikke om det andre steder. Det er jo der, bøgerne er.”**

**Råd 2: Tal om bøgerne derhjemme**

Børnene siger, at bøger er noget, der hører sig skolen til – men det behøver det ikke kun at være. Tal med dit barn om det læste derhjemme, hvad man kan lide og ikke lide at læse. Det smitter af i deres øvrige sociale relationer.

**”Kage, bøger og venner – hvad mere har man brug for?”**

**Råd 3: Opsøg en bogklub**

Børn, som går i bogklub, siger, at bogklubber er fede fællesskaber. Det, at man læser det samme, giver et unikt fællesskab, og det giver dem mulighed for at kombinere socialt samvær og læsning.

Har dit bibliotek ikke en bogklub? Så forsøg at starte en selv med hjælp fra biblioteket – de kan skaffe bøger hjem til jer og komme med inspiration til læsestof.

**Om kampagnen ”BREAKING: Adrian løser læsekrisen!”**

Adrian er tilbage, og denne gang er han flyttet hjemmefra – på biblioteket i telt. Hvorfor? Fordi det er sådan, han kan få tid til at læse. Vi har spurgt børnene, hvad der står i vejen for at læse mere, og svaret er entydigt: ”VI HAR IKKE TID!”

De børn, vi har talt med, fortæller, at de lange skoledage, mange fritidsinteresser og vigtige fællesskaber med vennerne betyder, at læsningen bliver nedprioriteret, og det i mindre grad handler om, at de ikke vil læse. De har simpelthen svært ved at presse det ind i deres liv.

Det har Adrian selvfølgelig en løsning på: Læsetricks! Han har teltet fyldt med gode råd til, hvordan man gør læsning sjovere og nemmere at presse ind i et travlt børneliv. Og han undersøger også, hvordan man forener fællesskab og læsning i verdens fedeste, sjoveste, brandvarme bogklub.

Kampagnens budskaber er formet af mere end 60 børns udtalelser, gode råd og tanker om, hvad der kan være med til at gøre læsningen sjovere/nemmere/mere tilgængelig for dem. Vi håber, I vil tage godt imod Adrians og børnenes bidrag til samtalen om, hvordan vi styrker læseglæden hos dem.

Adrian vender stærkt tilbage d. 15. januar-15. april 2025 i fire korte film/shorts. Kampagnen er blevet til i et samarbejde mellem eReolen GO! og Centralbibliotekerne.